ปวดหัวซีกซ้ายค่ะเวลานอนแล้วลุกขึ้นยืนหรือนั่งอยู่แล้วลุกขึ้นยืน เป็นมา2วันแล้ว ควรจะพบแพทย์หรือว่าทานยาแล้วหายเองได้คะ
สวัสดีค่ะ อาการปวดหัวดังกล่าวมา อาจเกิดจาก-ปวดหัวไมเกรน มักปวดมากข้างเดียว มีคลื่นไส้อาเจียน ตาพร่าร่วมด้วย-ปวดหัวจากกล้ามเนื้อ มักเกิดจากการใช้งาน ทำให้ปวดมากตอนเย็น เป็นปวดตุ้บๆเหมือนมียางมารัดศีรษะ อากาศร้อนหรือหนาวจนเกินไปอาจทำให้ปวดมากขึ้นได้-ปวดหัวจากสาเหตุในสมองเช่นมีเนื้องอก มีเลือดออกในสมอง แต่อาการมักเป็นรุนแรงและเป็นมากขึ้นเรื่อยๆ คือปวดหัวมากที่สุดในชีิวิต มีความผิดปกติของระบบประสาทเช่นแขนขาอ่อนแรง ชาครึ่งซีก พูดไม่ชัด หน้าเบี้ยว หรือมีประวัติอุบัติเหตุนำมาก่อนหรือหากสัมพันธ์กับการเปลี่ยนท่าชัดเจน อาจเกิดจากความดันต่ำชั่วคราวขณะเปลี่ยนท่าที่ทำให้มีอาการมึนศีรษะ ตาเบลอได้ชั่วครู่ แต่หลังจากนั้นจะค่อยๆกลับมาเป็นปกติ ไม่เป็นต่อเนื่องค่ะการดูแลตัวเองเบื้องต้น รับประทานยาแก้ปวด ยาแก้อักเสบที่ไม่ใช่สเตียรอยด์ พักผ่อนมากๆ งดกิจกรรมที่ต้องใช้แรง พักสายตา ไม่ใช้กิจกรรมที่ต้องเพ่งสายตานานๆ และสังเกตอาการทางสมองดังกล่าวไปหากยังปวดหัวมากขึ้นเรื่อยๆทุกวัน ปวดจนทำกิจวัตรประจำวันไม่ได้ ปวดจนต้องตื่นมากลางคืน มีความผิดปกติของระบบประสาทร่วมด้วยดังกล่าวไป ควรไปพบแพทย์เพื่อตรวจร่างกายเพิ่มเติมว่าอาจเป็นปวดหัวที่มีสาเหตุจากในสมองได้หรือไม่